RAZPIS ZA ERASMUS+ MOBILNOSTI Z NAMENOM

**PRAKTIČNEGA USPOSABLJANJA**

**za študijsko leto 2022/2023 za študente Fakultete za dizajn**

Rok za prijavo: **1. 2. 2022**

Razpisna dokumentacija: Razpis

Prijavni obrazec

Kontaktna oseba:: Jan Krmelj

Fakulteta za dizajn, Prevale 10, SI – 1236 Trzin

Pisarna za mednarodno, znanstveno in raziskovalno dejavnost, tel.: 059 23 5011

Naslov za prijavo jan.krmelj@fd.si

Program ERASMUS+ omogoča dodiplomskim študentom, mladim diplomantom in podiplomskim študentom, da **v okviru svojega študija ali v 12 mesecih po diplomi/magisteriju opravijo praktično usposabljanje** v podjetju ali podobni organizaciji **v eni izmed držav, ki sodelujejo v programu ERASMUS+**. Obdobje praktičnega usposabljanja je omejeno od najmanj 2 meseca do največ 12 mesecev na vsaki stopnji študija. Študenti, ki so do začetka študijskega leta 2022/2023 praktično usposabljanje v tujini opravili v okviru VŽU, ERASMUS+, Erasmus Mundus, vendar ne celih 12 mesecev, se tudi lahko prijavijo na ta razpis.

Pomembno je, da je **praksa v tujini vsebinsko povezana s področjem študija**. Sodelujoče države ERASMUS+ so članice Evropske unije, Islandija, Liechtenstein, Norveška, Makedonija, Srbija in Turčija. Študenti ne smejo opravljati mobilnosti: v državi univerze pošiljateljice, v državi, v kateri med študijem prebivajo, v državi svojega stalnega bivališča in v državi, katere državljani so.

Za razliko od ERASMUS+ študijskih izmenjav, kjer imamo že vzpostavljene povezave in podpisane pogodbe z institucijami**, si morajo študentje za opravljanje ERASMUS+ študijske prakse sami poiskati organizacijo/ institucijo gostiteljico (brez pomoči fakultete).**

Organizacije gostiteljice praktičnega usposabljanja so lahko:

* javno ali zasebno, malo, srednje ali veliko podjetje (vključno s socialnimi podjetji, javni organi na lokalni, regionalni ali nacionalni ravni );
* socialni partner ali drugi predstavnik delovnega življenja vključno z Gospodarsko zbornico, obrtno/ strokovnimi združenji in sindikati;
* raziskovalni inštituti;
* fundacije;
* šolski/ inštitutski/ izobraževalni centri;
* neprofitne organizacije in združenja, nevladne organizacije;
* organi, ki zagotavljajo poklicno svetovanje , strokovno svetovanje in informacijske storitev.

Na razpis ERASMUS+ za praktično usposabljanje se lahko prijavi študent FD, ki izpolnjuje naslednje pogoje:

* ob prijavi in tudi v celotnem času trajanja mobilnosti v tujini ima aktiven status študenta na FD, z izjemo diplomantov, ki se prijavijo v zadnjem letniku študija in opravijo praktično usposabljanje po končanem študiju, vendar ne kasneje kot v enem letu po diplomi oz. do konca razpisnega obdobja – to je 30.9.2023;
* dokazuje znanje tujega jezika, v katerem se bo izvajala mobilnost z namenom prakse v tujini;
* v času izvajanja mobilnosti z namenom prakse je študent vpisan vsaj v 2. letnik dodiplomskega ali podiplomskega študija na FD;
* ima urejene finančne obveznosti do FD.

Na razpis je možno prijaviti prakse v tujini, ki bodo izvedene **od 1. junija 2022 do najkasneje 30. septembra 2023**. Opravljene študijske prakse v tujini bodo priznane na matični inštituciji (**10 ECTS**) in vpisane v prilogo k diplomi.

 *Študentje, ki bi se želeli prijaviti za* ***Erasmus+mobilnost z namenom praktičnega usposabljanja ali prakse*** *v študijskem letu 2022/2023,* ***morajo oddati***

***PRIJAVNICO, PORTFOLIO, MOTIVACIJSKO PISMO in ŽIVLJENJEPIS ([Europass CV](https://www.europass.si/kaj-je-europass/zivljenjepis/))***

**do vključno 1.2.2022**

**Zahtevano dokumentacijo posredujte v Pisarno za mednarodno, znanstveno in raziskovalno dejavnost FD**

**(prijavnica se odda v digitalni obliki)**

**POSTOPEK PRIJAVE:**

Prijava na razpis mora vsebovati naslednje dokumente:

* prijavnico,
* portfolio,
* motivacijsko pismo,
* življenjepis (Europass CV)

Do vključno **1. 2. 2022** kandidati oddajo vlogo po elektronski pošti na naslov: jan.krmelj@fd.si

**IZBOR KANDIDATOV:**

Izbor prijavljenih kandidatov bo opravila imenovana komisija za mobilnost, transparentno in objektivno, na podlagi meril za izbor. Če se prijavi več kandidatov, kot je prostih mest, se pri izboru upoštevajo naslednja merila:

* motivacijsko pismo (10 %),
* aktivna udeležba pri študijskem procesu (10 %),
* tutorstvo tujemu študentu in obštudijske dejavnosti na mednarodnem področju (10 %),
* akademski uspeh (20 %),
* portfolio študenta (50 %),

Prednost imajo študenti, ki se še niso udeležili programov mobilnosti v istem ciklu študija. V primeru enakovrednosti kandidatov, bo imel prednost kandidat, ki ima izkazan boljši akademski uspeh, pri čemer se upošteva povprečna ocena na dve decimalki.

**SPREMEMBE POGOJEV RAZPISA IN FINANCIRANJA**

Fakulteta za dizajn si kot izvajalec tega razpisa pridružuje pravico, da v primeru spremenjenih finančnih pogojev ali pojava višje sile spremeni oz. dopolni pogoje financiranja. Spremembe pravil in pogojev sodelovanja na razpisu lahko opravi kadarkoli.

***Nepopolnih prijav in prijav oddanih po roku, ne bomo sprejemali!***

**PRIJAVA za Erasmus+ izmenjave z namenom PRAKSE v letu 2022/2023**

**Ime in priimek:** .......................................................................................

**Datum rojstva:** .................................................

**Naslov stalnega prebivališča:** ………………………………………………………….

**Naslov za obveščanje:** (če je drugačen od stalnega prebivališča)

……………………………………………………………………………………………………………

**Telefon**: ………………………………………………………….

**E-pošta:** ………………………………………………………….

**Državljanstvo:** ................................................

**Smer študija:** ....................................................................................

**Način študija (obkroži):** redniizredni

**Letnik študija v času izmenjave (obkroži):** 2. letnik 3. letnik absolvent

**Institucija gostiteljica, država (informativno lahko navedete do tri institucije gostiteljice):**

1. ………………………………………………………………………………….

2. …………………………………………………………………………………

3. …………………………………………………………………………………

**Znanje tujih jezikov:**

……………………………………………………………………………………………………………………………..

**Na mobilnost v okviru Erasmus+ programa grem:**  prvič drugič

Če je odgovor drugič navedite državo in obdobje trajanja mobilnosti:

Država: ……………………………………………

Trajanje: …………………………………………

Datum: Podpis študenta:

**PODROBNEJŠE INFORMACIJE O**

**RAZPISU ZA ERASMUS+ MOBILNOST Z NAMENOM PRAKTIČNEGA USPOSABLJANJA**

**za študijsko leto 2022/2023 za študente Fakultete za dizajn**

1. **NAZIV IN SEDEŽ IZVAJALCA JAVNEGA RAZPISA**

Izvajalec razpisa je Fakulteta za dizajn, samostojni visokošolski zavod, s sedežem Prevale 10, 1236 Trzin (v nadaljevanju FD).

1. **NAMEN IN CILJ JAVNEGA RAZPISA**

Program Erasmus+ je program, ki podpira aktivnosti na področju izobraževanja, usposabljanja, mladih in športa v vseh sektorjih vseživljenjskega učenja (šolsko izobraževanje, visoko šolstvo, nadaljnje izobraževanje, aktivnosti mladih itd.).

Ta razpis se nanaša na KA131–HED, Mobilnost študentov in osebja v terciarnem izobraževanju.

Program študentu omogoča, da v okviru svojega študija ali v obdobju 12 mesecev po diplomi opravi praktično usposabljanje v podjetju ali podobni organizaciji v eni izmed držav, ki sodelujejo v programu ERASMUS+. Obdobje praktičnega usposabljanja je omejeno od najmanj 2 do največ 12 mesecev na vsaki stopnji študija. To je na dodiplomskem in magistrskem študiju. Na usposabljanje gre lahko že v prvem letniku.

Študenti, ki so do leta 2022-2023 praktično usposabljanje v tujini opravili v okviru programa VŽU, vendar ne celih 12 mesecev, se lahko prijavijo na ta razpis. Skupni seštevek že opravljenega usposabljanja ter zaprošenega ne sme presegati 12 mesecev na posamezno stopnjo študija.

**Cilji tovrstne mobilnosti so:**

* izboljšanje učnih kompetenc
* povečanje zaposljivosti in možnosti zaposlitve
* povečanje iniciativnosti in podjetništva
* povečanje samozavesti in samospoštovanja
* izboljšanje jezikovnih sposobnosti
* povečanje medkulturne zavesti
* aktivnejše sodelovanje v družbi
* boljše poznavanje EU projektov in EU vrednot
* povečanje motiviranosti za nadaljnje izobraževanje( formalno in neformalno) in usposabljanje po opravljeni mobilnosti

**Praktično usposabljanje v tujini v okviru programa ERASMUS+ mora biti vsebinsko povezano s področjem študija študenta. Za to jamčita mentor na matični članici študenta ali Erasmus+ koordinator in delodajalec, ki podpišejo dokument Študijski sporazum za delovno prakso.**

Sodelujoče države v programu ERASMUS+ so članice Evropske unije, Islandija, Liechtenstein, Norveška, Švica, Makedonija, Srbija in Turčija.

Na razpis je možno prijaviti mobilnosti z namenom prakse v tujini, ki bodo izvedene najkasneje do 30. septembra 2022.

**3. POGOJI ZA KANDIDIRANJE NA JAVNEM RAZPISU TER VSEBINA IN PRIPRAVA VLOGE**

**3.1. Pogoji za kandidiranje za prijavitelje**

Upravičeni udeleženci programa mobilnosti z namenom prakse so študenti, vpisani na FD (dodiplomska in podiplomska stopnja). Program študentu omogoča, da v okviru študija ali v obdobju 12 mesecev po diplomi opravi prakso v podjetju ali podobni organizaciji v eni izmed držav, ki sodelujejo v programu mobilnosti.

V praksah med državami lahko sodelujejo novi visokošolski diplomanti. Nove diplomante izbere FD na podlagi javnega razpisa v zadnjem letu študija, prakso v tujini pa morajo opraviti in zaključiti v enem letu po tem, ko diplomirajo.

**3.2. Vsebina in priprava vloge**

Za prijavo na javni razpis mora prijavitelj predložiti popolno vlogo, ki vsebuje naslednje izpolnjene in podpisane obrazce:

* PRIJAVNICO,
* PORTFOLIO,
* MOTIVACIJSKO PISMO (ena do dve strani),
* ŽIVLJENJEPIS (europass CV).

**3.3. Iskanje podjetij in organizacij**

**Organizacije gostiteljice** praktičnega usposabljanja so lahko:

* javno ali zasebno,malo, srednje ali veliko podjetje ( vključno s socialnimi podjetji, javni organi na lokalni, regionalni ali nacionalni ravni )
* socialni partner ali drugi predstavnik delovnega življenja vključno z Gospodarsko zbornico, obrtno / strokovnimi združenji in sindikati
* raziskovalni inštituti
* fundacije
* šolski / inštitutski / izobraževalni centri
* neprofitne organizacije in združenja , nevladne organizacije
* organi, ki zagotavljajo poklicno svetovanje , strokovno svetovanje in informacijske storitev .

Naslednje vrste organizacij **niso upravičene kot organizacije gostiteljice**:

- institucije EU in druga telesa EU vključujoč specializirane agencije. Razširjen seznam le-teh je

 dosegljiv na spletni strani: <http://europa.eu/about-eu/institutions-bodies/index_en.htm>

 - organizacije, ki vodijo programe EU (z namenom preprečiti morebiten konflikt interesov in /ali

 dvojno financiranje);

**4. MERILA ZA IZBOR PRIJAVITELJEV IN NAČIN IZBIRE**

**4.1. Merila za ocenjevanje vlog**

* portfolio študenta (50%),
* motivacijsko pismo (10%),
* aktivna udeležba pri študijskem procesu (10%),
* akademski uspeh (20%)
* tutorstvo tujemu študentu in obštudijske dejavnosti na mednarodnem področju (10%)
* prednost imajo študentje, ki se še niso udeležili programov mobilnosti v istem ciklu študija.

V primeru enakovrednosti kandidatov, bo imel prednost kandidat, ki ima izkazan boljši akademski uspeh, pri čemer se upošteva povprečna ocena na dve decimalki.

**4.2. Postopek ocenjevanja vlog**

Pisarna za mednarodno in raziskovalno dejavnost pregleda prispele prijave na Razpis in jih posreduje komisiji za mobilnost, ki jo sestavljajo predstojniki oddelkov, Erasmus+ koordinator in vodja referata. Komisija prijave pregleda in naredi izbor. Izbrani študentje prejmejo sklep o izboru za Erasmus+ študijsko izmenjavo in natančna nadaljnja navodila (po elektronski pošti). Izbor Erasmus+ študentov opravi matična institucija na pravičen, transparenten in koherenten način. Izbor kandidatov bo potekal tudi v skladu s Pravilnikom o med-univerzitetni mobilnosti študentov.

**5. FINANČNA DOTACIJA**

Nacionalna agencija (Center RS za mobilnost in evropske programe izobraževanja in usposabljanja – CMEPIUS) bo na podlagi odobrenih sredstev Evropske Komisije in na podlagi prejetih prijav Fakulteti za dizajn odobrila sredstva.Študent programa Erasmus+ ni samodejno upravičen do Erasmus+ finančne pomoči.

Finančna pomoč Erasmus+ **sofinancira stroške praktičnega usposabljanja v tujini in ne pokrije stroškov v celoti.**

Informativne zneske lahko najdete v spodnji razpredelnici.

|  |  |  |
| --- | --- | --- |
|  | **Dežela Gostiteljica** | **Mesečni znesek** |
| Skupina 1 – najvišji standard | Danska, Finska, Islandija, Irska, Luksemburg, Švedska, Lihtenštajn, Norveška | 600 |
| Skupina 2 – srednji standard | Avstrija, Belgija, Nemčija, Francija, Italija, Grčija, Španija, Ciper, Nizozemska, Malta, Portugalska | 600 |
| Skupina 3 – nižji standard | Bolgarija, Hrvaška, Češka republika, Estonija, Latvija, Litva Madžarska, Poljska, Romunija, Slovaška, Slovenija, Republika Severna Makedonija, Turčija, Srbija, Slovenija | 540 |

Finančna pomoč je lahko odobrena samo za določen čas praktičnega usposabljanja v tujini, ki je opredeljen v Pogodbi o dodelitvi finančne pomoči v okviru programa Erasmus+ (ki jo študent podpiše po oddaji prijavne dokumentacije) in je v okviru najkrajšega oziroma najdaljšega obdobja po tem javnem razpisu.

Študent, ki odhaja v tujino, še naprej prejema celoten znesek morebitne nacionalne štipendije.

Število razpoložljivih mest, višina mesečne finančne pomoči in število odobrenih mesecev na posameznega študenta so odvisni od višine odobrenih sredstev s strani Nacionalne agencije (CMEPIUS).

Če odobrena sredstva ne bodo zadoščala za celotno število prijavljenih mesecev praktičnega usposabljanja v tujini, bo FD znižala število mesecev sofinanciranja.

Pravice, obveznosti in odgovornosti študentov pri dodelitvi finančne pomoči bodo konkretneje opredeljene v Pogodbi o finančni pomoči, ki jo mora študent s FD skleniti pred odhodom na praktično usposabljanje v tujini.

**6. NAČIN PRIJAVE IN ROK ZA ODDAJO VLOG**

Študent, ki želi oditi na študij v tujino kot »Erasmus+ študent«, izpolni **prijavni obrazec** in ga skupaj z ostalo zahtevano dokumentacijo, natančneje opisano pod točko 3.2. tega razpisa, **do 1. februarja 2022 pošlje** na email naslov: jan.krmelj@fd.si **. Nepopolne prijave in prijave oddane po predpisanem roku za oddajo, ne bodo obravnavane.**

Več informacij lahko zainteresirani dobijo pri Erasmus+ institucionalnem koordinatorju na FD, Jan Krmelj (jan.krmelj@fd.si).

Na podlagi prejetih prijav FD izvede izbirni postopek in študenta obvesti s sklepom o izboru. Vsi izbrani študenti bodo imeli možnost zaprositi za finančno pomoč Erasmus+.

**6. OBVEŠČANJE O IZBORU**

O izboru bodo študenti obveščeni s sklepom, ki ga izda FD.

**7. UGOVOR**

Prijavitelji lahko vložijo morebitne ugovore zoper sklepov o izboru pri pristojni Komisiji v roku 8 dni od vročitve sklepa o izboru. Komisija s sklepom odloči o razrešitvi ugovorov. Vloženi ugovor ne zadrži podpisa pogodb z izbranimi prijavitelji. V ugovoru morajo biti v pisni obrazložitvi natančno opredeljeni razlogi, zaradi katerih je ugovor vložen. Predmet ugovora ne morejo biti pogoji za prijave študentov in postavljena merila za ocenjevanje vlog.

**8. RAZPISNA DOKUMENTACIJA**

Razpisna dokumentacija je na voljo na spletnem naslovu FD: http://www.fd.si/mednarodna-dejavnost/Erasmus+/

Trzin, dne 6.1.2022

Jan Krmelj

Služba za mednarodno, znanstveno in raziskovalno dejavnost